﻿Microsoft Software License Terms for OfficeValikkoAsenna OfficeSuomiKOTISIVUTUOTTEETTUKIMALLITKAUPPAOFFICE ONLINEMicrosoft Software License Terms for Office Consumer Subscriptions
MICROSOFTIN PALVELUSOPIMUKSEN TÄYDENNYSOSA
MICROSOFT OFFICE 365 CONSUMER SUBSCRIPTION -PALVELU JA -OHJELMISTO:	MICROSOFT OFFICE 365 HOME	MICROSOFT OFFICE 365 UNIVERSITY MICROSOFT OFFICE 365 PERSONAL
Kiitos, että valitsit Microsoft Office 365 Consumer Subscription -palvelun. Office 365 Consumer Subscription -palvelun ja -ohjelmiston käyttö on niiden Microsoftin Palvelusopimuksen ehtojen ja määräysten alaista, joihin käyttäjä suostui, kun hän aloitti Microsoft-tilin (aiemmalta nimeltään Windows Live ID) käytön, sekä tämän Täydennysosan ehtojen ja määräysten alaista. Tämä Täydennysosa ja siihen sisältyvien web-linkkien sisältämät ehdot muodostavat yhdessä sopimuksen asiakkaan ja Microsoft Corporationin (tai asiakkaan asuinpaikan mukaisen Microsoftin konserniyhtiön) välillä. Asiakas saattaa joutua hyväksymään jotkin erilliset käyttöoikeudet asentaessaan ohjelmiston ja käyttäessään sitä jossakin käyttöoikeuden alaisessa laitteessa ja, jos kyseisen erillisen käyttöoikeuden ja tämän Täydennysosan ehtojen välillä on jokin ristiriita, kyseisen erillisen käyttöoikeuden ehtoja sovelletaan. Tämä Täydennysosa on käytännön syistä jaettu kahteen osaan. Ensimmäinen osa sisältää perusehdot. Sitä seuraavat Lisäehdot, jotka sisältävät tarkempia tietoja. Asiakkaan tulisi käydä läpi tämä Täydennysosa kokonaisuudessaan, mukaan lukien linkitetyt ehdot, sillä kaikki ehdot ovat tärkeitä ja muodostavat yhdessä tämän asiakasta koskevan sopimuksen. Linkitettyjä ehtoja voi tarkastella liittämällä linkin selainikkunaan. Jos Microsoftin Palvelusopimuksen ja tämän Täydennysosan välillä esiintyy jokin ristiriita, tämän Täydennysosan ehtoja sovelletaan Office 365 Consumer Subscription -palvelun käyttöön.
HYVÄKSYMÄLLÄ TÄMÄN SOPIMUKSEN TAI KÄYTTÄMÄLLÄ OHJELMISTOA/PALVELUA ASIAKAS SITOUTUU KAIKKIIN NÄIHIN EHTOIHIN JA ANTAA SUOSTUMUKSENSA TIETTYJEN TIETOJEN SIIRROLLE AKTIVOINNIN AIKANA JA OHJELMISTON/PALVELUN INTERNET-POHJAISIA PALVELUITA VARTEN. JOS ASIAKAS EI HYVÄKSY JA NOUDATA NÄITÄ EHTOJA, HÄN EI SAA KÄYTTÄÄ PALVELUA TAI OHJELMISTOA.
Miten palvelun osana toimitettavaa ohjelmistoa käytetään? Microsoft ei myy ohjelmistojaan tai niiden kopioita – Microsoft antaa niihin käyttöoikeudet. Käyttöoikeuden nojalla myönnämme asiakkaalle oikeuden asentaa ja suorittaa kyseistä yhtä ohjelmiston kopiota yhdessä käyttöoikeuden alaisessa laitteessa (ensimmäinen käyttöoikeuden alainen laite). Ohjelmiston kopiota saa käyttää yksi henkilö kerrallaan, mutta ainoastaan, jos asiakas noudattaa kaikkia tämän Täydennysosan ehtoja. Se käyttäjä, jonka Microsoft-tili yhdistetään ohjelmiston käyttöoikeuteen ensimmäisessä käyttöoikeuden alaisessa laitteessa, on "käyttöoikeuden alainen tilaaja". Jos asiakas noudattaa kaikkia tämän Täydennysosan ehtoja, hän saa asentaa ja suorittaa ohjelmiston kopioita käyttöoikeuden alaisissa laitteissa (ensimmäinen käyttöoikeuden alainen laite mukaan lukien) seuraavien ehtojen mukaisesti:Office 365 Home: Viidessä tietokoneessa tai Macissa ja viidessä taulutietokoneessa, joita saavat käyttää ainoastaan käyttöoikeuden alaisen tilaajan kanssa samaan talouteen kuuluvat henkilöt.1Office 365 University: Yhdessä tietokoneessa, Macissa tai taulutietokoneessa ja yhdessä ylimääräisessä tietokoneessa, Macissa tai taulutietokoneessa, joita saa käyttää ainoastaan käyttöoikeuden alainen tilaaja. 2Office 365 Personal: Yhdessä tietokoneessa tai Macissa ja yhdessä taulutietokoneessa, joita saa käyttää ainoastaan käyttöoikeuden alainen tilaaja. 11 "Military"- ja "Canadian Forces" -tilauksia koskevat edellytykset ja vaatimukset on kuvattu Lisäehdoissa. 2 "Hyväksyttyjä Oppilaitoskäyttäjiä" koskevat edellytykset ja vaatimukset on kuvattu Lisäehdoissa.
Ohjelmistoa saa käyttää kussakin käyttöoikeuden alaisessa laitteessa vain yksi käyttäjä kerrallaan. Palvelua/ohjelmistoa ei saa käyttää kaupallisiin, yleishyödyllisiin tai voittoa tuottaviin tarkoituksiin. Ohjelmiston komponenteille myönnetään käyttöoikeudet yhtenä kokonaisuutena, eikä asiakas saa erottaa tai virtualisoida ohjelmiston komponentteja eikä asentaa niitä eri laitteisiin. Jäljempänä olevassa kohdassa "Etäkäyttö" kuvattua sallittua käyttöä lukuun ottamatta tämä käyttöoikeus on tarkoitettu ohjelmiston suoraan käyttöön ainoastaan käyttöoikeuden alaisen laitteen syöttömekanismien, esimerkiksi näppäimistön, hiiren tai kosketusnäytön, kautta. Käyttöoikeus ei oikeuta asiakasta asentamaan ohjelmistoa palvelimeen tai käytettäväksi muissa palvelimeen sisäisen tai ulkoisen verkon kautta yhdistetyissä laitteissa tai niiden kautta. Ohjelmiston käyttöoikeudet eivät myöskään oikeuta käyttämään sitä kaupallisten käyttöpalvelujen tuottamiseen. Lisätietoja useiden käyttäjien skenaarioista ja virtualisoinnista on Lisäehdoissa.